แบบฟอร์มการเขียนถอดประสบการณ์การเรียนรู้ด้าน คุณลักษณะของผู้สอนที่มีความเป็นเลิศด้านการยึดมั่นคุณธรรม

1. ผู้เล่าเรื่อง รศ.ดร. ดวงพร สุวรรณกุล คณะนวัตกรรมเกษตร

2. ผู้บันทึก ดร. วีระศักดิ์ พิทักษ์ศฤงคาร คณะนวัตกรรมเกษตร

3. บทบาท หน้าที่และความรับผิดชอบของผู้เล่าเรื่อง

รศ.ดร. ดวงพร สุวรรณกุล ดำรงตำแหน่งผู้อำนวยการศูนย์บันวิจัย วิทยาลัยนวัตกรรมเกษตร เทคโนโลยีชีวภาพ และอาหาร และ อาจารย์ประจำคณะนวัตกรรมเกษตร ดูแลเรื่องการสนับสนุนการเรียนการสอน รวมถึงแหล่งทุนเพื่อการวิจัย ของวิทยาลัยฯ และรับผิดชอบการเรียนการสอนและงานวิจัยของคณะนวัตกรรมเกษตร

4. เรื่องที่เล่า

การปลูกฝังคุณธรรมให้กับนักศึกษาในชั้นเรียน

5. ความเป็นมาของเรื่องที่เล่า

เนื่องจากการเรียนการสอนในมหาวิทยาลัย ในปัจจุบันมีการสอนเฉพาะเนื้อหาความรู้ในสานงานอาชีพต่างๆเท่านั้น ไม่ได้มีการสอนเรื่องของคุณธรรม จึงต้องมีวิธีการที่จะปลูกฝังคุณธรรมให้กับนักศึกษาเพื่อที่นักศึกษาจะได้ประสบสำเร็จจากความรู้และคุณธรรมที่ได้รับการถ่ายทอดในมหาวิทยาลัย ซึ่ง รศ.ดร. ดวงพร สุวรรณกุล ได้ใช้วิธีการการปลูกฝังคุณธรรมให้กับนักศึกษาในชั้นเรียนตลอดมา

6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

ในระหว่างชั้นเรียนจะมีการสอดแทรกคุณธรรมต่างๆให้กับนักศึกษาเสมอ โดยการยกตัวอย่างให้นักศึกษาเห็นภาพ อีกทั้งได้ปฏิบัติตนเป็นตัวอย่างที่ดีให้กับนักศึกษาทั้งในเรื่องของระเบียบวินัยและการวางตัวในสังคม ในระหว่างชั้นเรียนหากพบว่านักศึกษาคนใดมีปัญหาจะเข้าไปมีส่วนร่วมเสนอแนะทางออกที่ดีและพร้อมจะแก้ไขปัญหาต่างๆ นอกจากนั้น นอกชั้นเรียนมีการตั้งชมรมจิตอาสาเพื่อให้นักศึกษาได้เข้าใจถึงสิทธิบทบาทของตนเอง การเคารพสิทธิผู้อื่น การอนุรักษ์สิ่งแวดล้อมให้นักศึกษาเกิดความรักในสิ่งแวดล้อมให้เหมือนกับรักบ้านของตนเอง และเปิดโอกาสให้นักศึกษาเสนอความคิดสร้างสรรค์และพร้อมจะสนับสนุนให้โครงการที่นักศึกษาคิดขึ้นมาเพื่อตอบแทนสังคมและสิ่งแวดล้อม เมื่อนักศึกษาจบไปจะได้มีภูมิคุ้มกันรู้สึกผิดชอบชั่วดีเพื่อสร้างสังคมที่น่าอยู่ต่อไปในอนาคต

7. เทคนิคหรือกลยุทธ์ที่ทำให้เกิดความสำเร็จ

หลักสำคัญคือมีความเมตตาต่อนักศึกษา มีความหวังดีต่อนักศึกษา และมีความกรุณา โดยเมื่อนักศึกษาเกิดความผิดพลาดต้องพร้อมที่จะช่วยเหลือแก้ไข และเมื่อนักศึกษาประสบความสำเร็จจะต้องแสดงความชื่นชมยินดีเพื่อให้นักศึกษามีกำลังใจในการทำความดีเพื่อสังคมต่อไป

8. ผู้ที่มีส่วนร่วมทำให้เกิดความสำเร็จ และบทบาทของบุคคลนั้น

ต้นแบบที่สำคัญคือ พระพุทธเจ้า โดยการยึดหลักธรรมคำสอนมาปฏิบัติอย่างเคร่งคัด และนำหลักธรรมต่างๆเหล่านั้นมาบูรณาการกับชีวิตประจำวันและการเรียนการสอน

9. อุปสรรคหรือปัญหาในการทำงาน และแนวทางในการแก้ปัญหา/อุปสรรคดังกล่าว

ในหลักสูตรการเรียนการสอนไม่ได้มีเรื่องคุณธรรมและการวัดผลเรื่องคุณธรรมของนักศึกษา โดยจะเน้นไปที่การสอบซึ่งสามารถประเมินได้เฉพาะในส่วนของความรู้เท่านั้น ทำให้นักศึกษามุ้งเน้นไปที่การประเมินด้านความรู้เพียงอย่างเดียว ดังนั้นแก้ไขปัญหาโดยการสร้างนักศึกษาที่มีพื้นฐานทางด้านคุณธรรมดีเป็นแกนหลักเพื่อเป็นตัวอย่างให้กับนักศึกษาในชั้นเรียนได้เห็นเพื่อจะได้นำไปปฏิบัติตามเกิดประโยชน์ต่อตนเองและสังคม

10. ผลลัพธ์หรือความสำเร็จที่เกิดขึ้นคือ

เกิดการเปลี่ยนแปลงในตนเอง มีฝึกฝนตนเองให้มีคุณธรรม ให้เป็นตัวอย่างที่ดีต่อเพื่อนร่วมงานและนักศึกษา

เกิดประโยชน์ต่อนักศึกษา โดยถึงแม้ว่านักศึกษาแต่ละคนจะมีพื้นฐานที่แตกต่างกัน จะมีนักศึกษาส่วนหนึ่งที่เข้าใจคุณธรรมที่ปลูกฝังดังกล่าวได้ง่าย ซึ่งนักศึกษากลุ่มนี้จะเป็นตัวพลักดันให้เกิดการเปลี่ยนแปลงต่างๆโดยผ่านกิจกรรมของชมรม พิทักษ์สิ่งแวดล้อม

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

ได้เรียนรู้ถึงความหลากหลายของนักศึกษา เข้าใจพื้นฐานของนักศึกษาแต่ละคนทำให้เกิดความเมตตาและเข้าใจ

12. สมรรถนะ (ความรู้ ทักษะ หรือทัศนคติ) ของผู้เล่าเรื่อง

ทักษะการสื่อสารกับคนหลายรูปแบบ เข้าใจความแตกต่างของแต่ละบุคคล

13. ผลงานเชิงประจักษ์ของผู้เล่าเรื่อง คือ

ที่ปรึกษาชมรม พิทักษ์สิ่งแวดล้อม จัดตั้งเมื่อปี พ.ศ. 2553

กิจกรรม จัดเก็บขยะให้เป็นที่

กิจกรรม การใช้ห้องน้ำสะอาด

กิจกรรม รักมหาวิทยาลัยเหมือนรักบ้านตนเอง